# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 2/2012

# z operatívneho stretnutia Vedenia STU zo  dňa 13. 6. 2012

**PRÍTOMNÍ:** Robert Redhammer, Helena Žideková, Milan Sokol, Stanislav Biskupič, František Horňák

Stretnutie Vedenia sa uskutočnilo za účelom prediskutovania materiálov predkladaných na zasadnutie KR STU a iných operatívnych záležitostí.

V rámci stretnutia bol oficiálne predložený materiál Návrh na uzatvorenie nájomných zmlúv a dodatkov k NZ.

Tento materiál odprezentoval prorektor Sokol.

**UZNESENIE: 1/2/2012-V/OS**

V STU schvaľuje predložený návrh na uzatvorenie nájomných zmlúv a dodatkov k nájomným zmluvám špecifikovaných v bodoch 1)

a 2) bez pripomienok.

1. NZ s nájomcom Saphco s. r. o., Bratislava. Prenájom pozemku na ŠD Mladosť, exteriér pred blokom D1 o výmere 49,88 m2 za účelom umiestnenia prenosného predajného stánku na rýchle občerstvenie. Doba nájmu od 1.7.2012 do 30.6.2014. Cena nájmu 45 €/rok/m2 prenajatej plochy. Návrh predkladá riaditeľ ÚZ ŠD.
2. Dodatok k NZ s nájomcom Občianske združenie YNET, Bratislava. Prenájom priestorov na ŠD Mladosť, nebytové priestory pre potreby zabezpečením chodu internetovej siete a študovňa pre ubytovaných študentov na ŠD. Dodatkom sa predlžuje doba nájmu do 30.6.2014, cena bez zmeny – v pôvodnej zmluve 20 ®/m2/rok –študovňa, archív, serverovňa, kuchynka 15 €/m2/rok, spoločné a soc. zariadenie -10 €/m2/rok. Návrh predkladá riaditeľ ÚZ ŠDaJ.

Rektor

* informoval prítomných o zasadnutí Výberovej komisie pre posúdenie projektových návrhov na vybudovanie univerzitných vedeckých parkov, ktoré sa konalo v dňoch 8. a 9. 6. 2012 na MŠVVaŠ SR

Prorektor Sokol

* informoval, že dňa 12.6.2012 bola skolaudovaná nová budova FIIT STU; do 10 dní by malo prísť písomné rozhodnutie

V súvislosti s predkladaným materiálom na KR STU, Dizajnmanuál STU, boli na stretnutí prezentované pripomienky, ktoré je potrebné ešte pred zverejnením do dokumentu zapracovať.

Dizajnmanuál – pripomienky:

* v päte listu, na vizitkách a ostatných dokumentoch, kde sa uvádza e-mailová adresa a web stránka zmeniť kapitálky na malé písmená a zmenšiť logo 75/250 proporcionálne s písmom kontaktov
* na osobnom hlavičkovom papieri v mieste podpisu nahradiť „meno a priezvisko“ len „podpisom“
* bodku, ktorá určuje skladanie papiera vymazať z osobných listov, na ostatných zmenšiť box, v ktorom sa nachádza z dôvodu odskočeného písma v texte a zároveň ju zafixovať, aby sme predišli jej posunu a tým aj zlého skladania papiera
* v hornej časti listu, kde sa nachádza „v Bratislave, 13.6.2012“ je potrebné vymazať čiarku
* na vizitkách začiatočné písmeno titulu malé – prof. Ing. Robert Redhammer, PhD.
* košieľky na zasadnutie grémií – na 2. liste text normálne, nie odsadený ako na prvej strane a doplniť do hlavičky vpravo od strany 2 údaje, o aký materiál ide (typ grémia, predkladateľ, dátum a názov materiálu), údaje by sa mali ťahať z titulnej strany - košieľky

**ÚLOHA č. 1/2/2012-V/OS**

V STU ukladá zapracovať predložené pripomienky do Dizajnmanuálu STU a opätovne ho predložiť k nahliadnutiu členom Vedenia.

Z: M. Peciar

T: 30. 6. 2012

Zapísala: 18.6.2012

Erika Jevčáková